S-4768/2021

Mál þetta, sem dómtekið var 1. desember sl., er höfðað með ákæru, útgefinni af lögreglustjóranum á höfuðborgarsvæðinu 12. október 2021, á hendur T-kk-þgf E-kk-þgf P-x-x, kt. 000000- 0000, [ ---], 104 Reykjavík, fyrir eftirtalin fíkniefna-, hegningar-og umferðarlagabrot með því að hafa:

1. Laugardaginn 5. september 2020, í heimildarleysi farið inn í vaktstjóraherbergi í verslun Iceland að Arnarbakka í Reykjavík og stolið þaðan reiðufé að fjárhæð samtals 70.000 krónur.

Telst brot þetta varða við 1. mgr. 244. gr. almennra hegningarlaga nr. 19/1940.

2. Mánudaginn 14. september 2020, farið inn í verslun 66° norður að Miðhrauni 11 í Reykjavík og stolið þaðan fatnaði að verðmæti samtals 150.000 krónur og yfirgefið verslunina án þess að greiða fyrir vörurnar.

Telst brot þetta varða við 1. mgr. 244. gr. almennra hegningarlaga nr. 19/1940.

3. Þriðjudaginn 22. september 2020, farið inn á veitingastaðinn Lebowski bar að Laugavegi 20 A í Reykjavík og stolið þaðan 5 lítra vínflösku í eigu starfsmanna veitingastaðarins er innihélt þjórfé að andvirði u. þ. b. 60.000 krónur.

Telst brot þetta varða við 1. mgr. 244. gr. almennra hegningarlaga nr. 19/1940.

4. Miðvikudaginn 23. september 2020, ekið bifreiðinni [ ---] óhæfur til að stjórna henni örugglega vegna áhrifa slævandi lyfja (í blóði ákærða mældist 12 ng/ml fentanýl og 25 ng/ml metýlfenidat) norður Sólvangsveg og að Álfaskeiði nr. 64 í Reykjavík, þar sem lögregla hafði afskipti af ákærða.

Telst brot þetta varða við 1. mgr. sbr. 4. mgr. 48. gr., 1. mgr. sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

5. Laugardaginn 26. september 2020, ekið bifreiðinni [ ---] óhæfur til að stjórna henni örugglega vegna áhrifa slævandi lyfja (í blóði ákærða mældist 4,5 ng/ml fentanýl) austur Vesturlandsveg í Reykjavík og að Kvikk við Vesturlandsveg í Reykjavík, þar sem lögregla hafði afskipti af ákærða.

Telst brot þetta varða við 1. mgr. sbr. 2. mgr. 48. gr., 1. mgr. sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

6. Miðvikudaginn 14. október 2020, ekið bifreiðinni [ ---] óhæfur til að stjórna henni örugglega vegna áhrifa slævandi lyfja (í blóði ákærða mældist 4,5 ng/ml fentanýl, 60 ng/ml metadón og 15 ng/ml metýlfenidat) um Háteigsveg í Reykjavík og að Vatnsholti í Reykjavík, þar sem lögregla hafði afskipti af ákærða.

Telst brot þetta varða við 1. mgr. sbr. 2. mgr. 48. gr., 1. mgr. sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

7. Föstudaginn 6. nóvember 2020, farið inn í verslun Urban í Kringlunni 4- 12 í Reykjavík og stolið þaðan jakka af gerðinni Prentis Pullover, að verðmæti 32.995 krónur.

Telst brot þetta varða við 1. mgr. 244. gr. almennra hegningarlaga nr. 19/1940.

8. Miðvikudaginn 25. nóvember 2020, ekið bifreiðinni [ ---] óhæfur til að stjórna henni örugglega vegna áhrifa slævandi lyfja (í blóði ákærða mældist 7,4 ng/ml fentanýl, 310 ng/ml metadón og 55 ng/ml metýlfenidat) um Háteigsveg í Reykjavík og að Vatnsholti í Reykjavík, þar sem lögregla hafði afskipti af ákærða.

Telst brot þetta varða við 1. mgr. sbr. 2. mgr. 48. gr., 1. mgr. sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

9. Laugardaginn 6. febrúar 2021, farið inn í verslun Krónunnar að Granda í Reykjavík og stolið þaðan matvörum að verðmæti samtals 25.521 krónur.

Telst brot þetta varða við 1. mgr. 244. gr. almennra hegningarlaga nr. 19/1940.

10. Laugardaginn 11. júlí 2021, ekið bifreiðinni [ ---] óhæfur til að stjórna henni örugglega vegna áhrifa slævandi lyfja (í blóði ákærða mældist 11 ng/ml alprazólam, 14 ng/ml fentanýl, 300 ng/ml metadón og 79 ng/ml metýlfenidat) um Stórhöfða, suður Gullinbrú í Reykjavík, þar sem lögregla hafði afskipti af ákærða, og haft í vörslum sínum 0,5 stykki alprazólam krka og 1 stykki MDMA, sem lögreglumenn fundu við öryggisleit á ákærða.

Telst brot þetta varða við 1. mgr. sbr. 2. mgr. 48. gr., 1. mgr. sbr. 2. mgr. 50. gr., sbr. 1. mgr. 95. gr. umferðarlaga nr. 77/2019, 2. gr. og 3. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 2. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á 0,5 stykki alprazólam krka og 1 stykki MDMA.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda varþess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í október 1962. Samkvæmt framlögðu sakavottorði, dagsettu 8. október 2021, hefur sakaferill ákærða ekki áhrif á ákvörðun refsingar í þessu máli. Við ákvörðun refsingar verður litið til þess að ákærði er nú sakfelldur fyrir ítrekuð þjófnaðarbrot og fyrir að aka ítrekað undir áhrifum slævandi lyfja. Með hliðsjón af framangreindu, sakarefni þessa máls, sakaferli ákærða og 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í tvo mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í átján mánuði frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 0,5 stykki alprazólam krka og 1 stykki MDMA, sem lögregla lagði hald á við rannsókn málsins.

Ákærði greiði 802.417 krónur í sakarkostnað.

S-kk-nf Ö-kk-nf C-kk-nf, aðstoðarmaður dómara, kveður upp dóminn.

D Ó M S O R Ð:

Ákærði, T-kk-nf E-kk-nf P-x-x, sæti fangelsi í tvo mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í átján mánuði frá birtingu dómsins að telja.

Upptæk eru gerð til ríkissjóðs 0,5 stykki alprazólam krka og 1 stykki MDMA.

Ákærði greiði 802.417 krónur í sakarkostnað.

S-kk-nf Ö-kk-nf C-kk-nf